**51.§**

**Par Ogres novada pašvaldības vispārējās pirmsskolas izglītības iestādes „Ābelīte” vadītājas Ivetas Valaines atbrīvošanu no amata un iecelšanu vispārējās pirmsskolas izglītības iestādes „Dzīpariņš” vadītājas amatā**

Iepazīstoties ar 2014. gada 20. novembra Ogres novada pašvaldības amatpersonu un speciālistu kandidātu vērtēšanas konkursa komisijas protokolu Nr.14, Ogres novada pašvaldības vispārējās pirmsskolas izglītības iestādes „Ābelīte” vadītājas Ivetas Valaines 2014. gada 21. novembra iesniegumu (reģistrācijas Nr.1-11.1/842), 2014. gada 27. oktobra Izglītības un sporta pārvaldes iesniegumu, 2014.gada 28.novembra Izglītības un Zinātnes ministrijas vēstuli (reģistrācijas Nr.1-10.6/897), 2014.gada 1.decembra Izglītības un Zinātnes ministrijas saskaņojumu (reģistrācijas Nr.1-10.6/911) un pamatojoties uz likuma “Par pašvaldībām” 21. panta pirmās daļas 9. punktu, Izglītības likuma 17. panta trešās daļas 2. punktu, Darba likuma 100. pantu, Valsts un pašvaldību institūciju amatpersonu un darbinieku atlīdzības likuma 41.panta desmitās daļas, Ministru kabineta 2014. gada 19. augusta noteikumiem Nr.496 "Kārtība un vērtēšanas nosacījumi valsts un pašvaldību izglītības iestāžu (izņemot augstskolas un koledžas) vadītāju un pašvaldības izglītības pārvalžu vadītāju amatu pretendentu atlasei" 4. punktu, „Ogres novada pašvaldības izglītības iestāžu vadītāju amatu pretendentu atlases konkursa nolikums”, apstiprināts ar Ogres novada domes 2014. gada 16. oktobra lēmumu (protokols Nr.23; 18.§),

**balsojot: PAR –** 15 balsis (E.Bartkevičs, A.Ceplītis, E.Dzelzītis, V.Gaile, E.Helmanis, R.Javoišs, S.Kirhnere, J.Laizāns, M.Legzdiņš, A.Mangulis, Dz.Mozule, V.Pūķe, M.Siliņš, L.Strelkova, I.Tamane), **PRET** – nav, **ATTURAS** – nav,

Ogres novada dome **NOLEMJ:**

1. Ar 2014. gada 18. decembri atbrīvot no amata Ogres novada pašvaldības vispārējās pirmsskolas izglītības iestādes „Ābelīte” vadītāju **Ivetu Valaini**, pamatojoties uz Darba likuma 100. pantu Darbinieka uzteikums.
2. Ar 2014. gada 19. decembri iecelt **Ivetu Valaini** par Ogres novada pašvaldības pirmsskolas izglītības iestādes “Dzīpariņš” vadītāju.
3. Uzdot Ogres novada pašvaldības izpilddirektoram:
	1. norīkot vispārējās pirmsskolas izglītības iestādes „Ābelīte” vadītāja pienākumu izpildītāju līdz jauna vadītāja iecelšanai;
	2. organizēt inventarizācijas veikšanu vispārējās pirmsskolas izglītības iestādēs „Ābelīte” un „Dzīpariņš” atbilstoši 2013. gada 14. oktobra rīkojumam Nr.251-S *Inventarizācijas veikšanas kārtība Ogres novada pašvaldībā un tās iestādes* un vispārējās pirmsskolas izglītības iestāžu obligātās dokumentācijas pieņemšanu un nodošanu ar pieņemšanas – nodošanas aktu.
4. Ogres novada pašvaldības personāla speciālistei Dacei Šķēlei izsludināt konkursu uz Ogres novada pašvaldības vispārējās pirmskolas izglītības iestādes „Ābelīte” vadītāja amatu.
5. Ivetas Valaines kā vispārējās pirmsskolas izglītības iestādes „Ābelīte” vadītājas neizmantoto ikgadējo atvaļinājumu pārcelt izmantošanai kā vispārējās pirmsskolas izglītības iestādes „Dzīpariņš” vadītājai.
6. Kontroli par lēmuma izpildi uzdot domes priekšsēdētāja vietniecei izglītības, kultūras un veselības lietu jautājumos **Inetai Tamanei**.

*Lēmums stājas spēkā ar 19.12.2014.*